
	JUDEŢUL BOTOŞANI
COMUNA VĂCULEȘTI
loc.Văculeşti   jud.Botoşani   cod poştal: 0717445  telefon: 0231 / 620220
                                     fax:0231 / 620222 
e-mail: primaria_vaculesti@yahoo.com   web:  www.vaculesti.ro
	




Nr.  5222 /02.11.2026
ANUNȚ
privind organizarea concursului pentru ocuparea, pe perioadă determinată, în afara organigramei, a unui post contractual de execuție de Consilier școlar (COR 235903), în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, Cod SMIS 339395 PIDS/586/PO4/339395
Primăria Comunei Văculești, județul Botoșani, organizează concurs pentru ocuparea unui post contractual de execuție, în afara organigramei, în cadrul proiectului „Furnizarea de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, după cum urmează:
I. Informații privind postul
· Denumirea postului: Consilier școlar
· Numărul posturilor: 1 post contractual vacant
· Nivelul postului: funcție contractuală de execuție
· Structura: Echipa Comunitară Integrată
· Cod COR: 235903 – Consilier școlar
· Durata contractului: perioadă determinată, până la data de 31.12.2029
· Timp de lucru: 4 ore/zi, 20 de ore/săptămână
· Locul desfășurării activității: Comuna Văculești, județul Botoșani.
II. Condiții generale de participare
Poate participa la concurs persoana care îndeplinește condițiile generale prevăzute la art. 15 din H.G. nr. 1336/2022, cu modificările și completările ulterioare, respectiv:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European ori cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare.
III. Condiții specifice de participare
Candidații trebuie să îndeplinească următoarele condiții specifice:
· Studii universitare de licență absolvite cu diplomă de licență sau echivalentă în domeniul psihologie, pedagogie, psihopedagogie specială, sociologie, asistență socială sau alte specializări prevăzute în Centralizatorul privind disciplinele de învățământ, domeniile și specializările personalului didactic de predare, în vigoare în anul organizării concursului, pentru ocuparea posturilor de profesor-consilier școlar;
· Vechime în muncă: minimum 1 an;
· Vechime în specialitatea studiilor: minimum 1 an;
· Experiență în lucrul cu copiii și tinerii: minimum 1 an;
· Disponibilitate pentru deplasări în teren, în comunitatea locală;
· Cunoștințe de operare PC: Microsoft Office, Word, Excel, PowerPoint – nivel utilizator independent.
Constituie avantaj domiciliul în unitatea administrativ-teritorială în care se implementează proiectul.
IV. Competențe și abilități necesare
· Capacitate de comunicare scrisă și verbală;
· Abilități de comunicare și relaționare interpersonală;
· Corectitudine, moralitate, deschidere și flexibilitate;
· Perseverență și capacitate de adaptare la situații de stres și urgență;
· Capacitate de analiză a problemelor mediului școlar;
· Atenție la detalii;
· Atitudine pozitivă și motivantă;
· Capacitatea de integrare a tehnologiei informației și comunicațiilor în activitățile educaționale;
· Capacitatea de a lucra în echipă și de a colabora cu instituțiile și specialiștii implicați în furnizarea serviciilor integrate.
V. Atribuțiile principale ale postului
Consilierul școlar va desfășura activități în cadrul Echipei Comunitare Integrate, în vederea sprijinirii copiilor, elevilor și familiilor vulnerabile din comunitatea Comunei Văculești, în concordanță cu obiectivele și activitățile proiectului.
Principalele atribuții sunt:
1. Identifică și sprijină copiii și elevii aflați în situații de vulnerabilitate, risc de abandon școlar, absenteism, excluziune socială sau dificultăți de adaptare școlară și socială.
2. Participă la identificarea, evaluarea și monitorizarea nevoilor copiilor și familiilor vulnerabile, în colaborare cu membrii Echipei Comunitare Integrate.
3. Realizează activități de consiliere psihopedagogică și suport educațional pentru copii și elevi, în limitele competențelor profesionale.
4. Sprijină copiii cu dificultăți de învățare, de adaptare școlară, de relaționare sau cu dificultăți socio-emoționale.
5. Desfășoară activități de prevenire a abandonului școlar și de promovare a participării copiilor la educație.
6. Oferă sprijin și consiliere părinților sau reprezentanților legali cu privire la educația copiilor, participarea școlară și integrarea acestora în mediul educațional.
7. Colaborează cu cadrele didactice și cu unitățile de învățământ pentru identificarea și gestionarea situațiilor de risc educațional și social.
8. Participă la activități de prevenire și gestionare a violenței școlare, bullyingului, cyberbullyingului, discriminării și comportamentelor de risc.
9. Informează și consiliază copiii și familiile cu privire la prevenirea traficului de persoane, consumului de droguri, delincvenței juvenile și altor comportamente cu risc.
10. Participă la activități de educație parentală și de informare a comunității privind importanța educației și protecția drepturilor copilului.
11. Colaborează cu asistentul social, asistentul medical comunitar, mediatorul școlar, mediatorul sanitar și ceilalți specialiști implicați în furnizarea serviciilor integrate.
12. Contribuie la facilitarea integrării sociale și educaționale a copiilor și familiilor vulnerabile.
13. Participă la întâlniri de lucru, schimburi de experiență, activități de formare profesională și sesiuni de supervizare organizate în cadrul proiectului.
14. Utilizează instrumentele și aplicațiile informatice puse la dispoziție în cadrul proiectului pentru evidența și monitorizarea activităților, cu respectarea normelor privind protecția datelor cu caracter personal.
15. Întocmește rapoarte de activitate periodice, fișe de lucru și alte documente justificative solicitate în cadrul proiectului.
16. Colaborează cu instituțiile publice și organizațiile relevante de la nivel local, în vederea identificării și soluționării nevoilor beneficiarilor.
17. Participă la activitățile de informare și comunicare privind proiectul și la măsurile necesare pentru asigurarea sustenabilității serviciilor furnizate.
18. Îndeplinește și alte atribuții specifice postului, în legătură cu activitățile proiectului și cu respectarea competențelor profesionale.
VI. Dosarul de concurs
Dosarul de concurs va conține următoarele documente:
a) formularul de înscriere la concurs, conform modelului prevăzut în anexa nr. 2 la H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea numelui, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de medicul de familie sau de unitățile sanitare abilitate, cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni care să determine înscrierea în Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, în conformitate cu prevederile Legii nr. 118/2019;
i) curriculum vitae, model comun european – Europass.
Documentele prevăzute în copie vor fi prezentate și în original în vederea verificării conformității cu acestea, potrivit prevederilor legale.
Adeverința medicală trebuie să conțină, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
În cazul în care candidatul depune o declarație pe propria răspundere că nu are antecedente penale, acesta are obligația de a completa dosarul de concurs cu originalul certificatului de cazier judiciar anterior datei primei probe a concursului, în condițiile legii.
VII. Desfășurarea concursului
Concursul se va desfășura cu respectarea prevederilor H.G. nr. 1336/2022, cu modificările și completările ulterioare, și va cuprinde următoarele etape:
1. Selecția dosarelor de înscriere;
2. Interviul.
Calendarul de desfășurare a concursului:
	Activitate
	Data

	Publicarea anunțului
	02.11.2026

	Termenul-limită de depunere a dosarelor
	16.11.2026

	Selecția dosarelor
	17.11.2026

	Desfășurarea interviului
	20.11.2026

	Afișarea rezultatelor finale
	23.11.2026





VIII. Bibliografie și tematică
Bibliografie:
1. Legea învățământului preuniversitar nr. 198/2023, cu modificările și completările ulterioare;
2. Legea nr. 272/2004 privind protecția și promovarea drepturilor copilului, republicată, cu modificările și completările ulterioare;
3. Ordinul comun nr. 393/630/4236/2017 privind aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei, cu modificările și completările ulterioare;
4. Ordinul ministrului educației nr. 5701/2024 pentru aprobarea Regulamentului-cadru de organizare și funcționare a centrelor județene de resurse și asistență educațională/Centrului Municipiului București de Resurse și Asistență Educațională;
5. Cucoș, C., „Pedagogie”, Editura Polirom, Iași, 2014;
6. Ciolan, L., „Învățarea integrată – fundamente pentru un curriculum transdisciplinar”, Editura Polirom, Iași, 2008;
7. Ulrich, C., „Învățarea prin proiecte. Ghid pentru profesori”, Editura Polirom, Iași, 2016.
Tematică:
1. Sistemul de învățământ preuniversitar din România și organizarea acestuia;
2. Educația incluzivă și egalitatea de șanse în educație;
3. Prevenirea absenteismului și a abandonului școlar;
4. Consilierea școlară și orientarea educațională;
5. Activități de consiliere și educație parentală;
6. Drepturile copilului și principiul interesului superior al copilului;
7. Protecția specială a copilului aflat în dificultate;
8. Identificarea și prevenirea abuzului, neglijării, exploatării și violenței asupra copilului;
9. Prevenirea violenței școlare, a bullyingului și a cyberbullyingului;
10. Prevenirea comportamentelor de risc în rândul copiilor și adolescenților;
11. Rolul consilierului școlar în cadrul Echipei Comunitare Integrate;
12. Colaborarea interinstituțională în furnizarea serviciilor comunitare integrate;
13. Identificarea, evaluarea și monitorizarea persoanelor vulnerabile și a nevoilor acestora;
14. Principiile și modalitățile de furnizare a serviciilor comunitare integrate.
IX. Depunerea dosarelor
Dosarele de concurs se depun la sediul Primăriei Comunei Văculești, județul Botoșani, la compartimentul/responsabilul desemnat, în perioada și până la termenul-limită stabilite prin calendarul concursului.
Dosarele pot fi transmise și prin poștă sau prin e-mail, în condițiile și la adresa comunicate de instituție prin anunțul de concurs.
În cazul transmiterii dosarelor prin e-mail, documentele vor fi scanate și transmise în format PDF, conform cerințelor stabilite de instituție.
Relații suplimentare se pot obține la sediul Primăriei Comunei Văculești, județul Botoșani Date de contact:
· Adresa: Comuna Văculești, județul Botoșani
· Telefon: 0751379213
· E-mail: primaria_vaculesti@yahoo.com
· Persoană de contact: Ștefana-Loredana HUIAN


           
           PRIMAR,	                                                                   Secretarul general al comunei,
  Ing. Sorin-Marian GÎNGA                                                         Ștefana-Loredana HUIAN

